**XVI. VIÐAUKI – REGLUGERÐ FRAMKVÆMDASTJÓRNARINNAR (EB) nr. 809/2004 frá 29. apríl 2004**

**Sbr. tilgreint í 2. mgr. regl. nr. 243/2006:**

***Ef ósamræmi er á milli íslensks og ensks texta reglugerðar framkvæmdastjórnarinnar nr. 809/2004 skal skýra íslenska textann með hliðsjón af enska textanum.***

**Ef ósamræmi er á milli textans í þessu skjali og texta reglugerðar framkvæmdastjórnarinnar nr. 809/2004 er það texti reglugerðarinnar sem gildir.**

**XVI. VIÐAUKI**

**Lágmarkskröfur um upplýsingar sem koma eiga fram í útgefandalýsingu sem aðildarríki, þriðju lönd og svæðis- og staðaryfirvöld gefa út (grunnskjal)**

|  |  |  |
| --- | --- | --- |
| **Bls.** | **Liður** | **Efni** |
|  | **1.** | **ÁBYRGIR AÐILAR** |
|  | **1.1.** | Tilgreina skal alla aðila sem eru ábyrgir fyrir upplýsingum í útgefandalýsingunni, og, eftir atvikum, fyrir tilteknum hlutum hennar og í því tilviki skal tilgreina þá hluta sem þeir eru ábyrgir fyrir. Ef um er að ræða einstaklinga, þ.m.t. aðilar að stjórn, framkvæmdastjórn eða eftirlitsstjórn útgefandans, skulu þeir tilgreindir með nafni og stöðuheiti. Ef um er að ræða lögaðila skal tilgreina nafn þeirra og skráða skrifstofu. |
|  | **1.2.** | Yfirlýsing frá þeim sem eru ábyrgir fyrir útgefandalýsingunni þess efnis að samkvæmt þeirra bestu vitund séu upplýsingarnar, sem útgefandalýsingin hefur að geyma, í samræmi við staðreyndir og að engum upplýsingum sé sleppt sem kunna að skipta máli varðandi áreiðanleika hennar. Eftir atvikum, yfirlýsing frá þeim sem eru ábyrgir fyrir tilteknum hlutum útgefandalýsingarinnar þess efnis að samkvæmt þeirra bestu vitund séu upplýsingarnar, sem er að finna í þeim hluta útgefandalýsingarinnar sem þeir eru ábyrgir fyrir, í samræmi við staðreyndir og að engum upplýsingum sé sleppt sem kunna að skipta máli varðandi áreiðanleika hans. |
|  | **2.** | **ÁHÆTTUÞÆTTIR**  Upplýsingar um áhættuþætti, sem geta haft áhrif á getu útgefandans til að uppfylla skuldbindingar gagnvart fjárfestum í tengslum við verðbréfin skulu birtar á áberandi stað í kafla sem ber yfirskriftina „Áhættuþættir“. |
|  | **3.** | **UPPLÝSINGAR UM ÚTGEFANDANN** |
|  | **3.1.** | Lögheiti útgefanda og stutt lýsing á réttarstöðu hans innan ramma ríkisins. |
|  | **3.2.** | Lögheimili eða landfræðileg búseta og rekstrarform útgefanda að lögum ásamt símanúmeri og hvar hægt sé að ná í hann. |
|  | **3.3.** | Hvers kyns atburðir sem hafa nýlega átt sér stað sem snerta útgefanda og skipta máli við mat á gjaldhæfi hans. |
|  | **3.4.** | Lýsing á efnahag útgefanda, þ.m.t.:   1. Uppbygging efnahagsins ásamt ítarlegum upplýsingum um helstu svið hans, 2. heildarlandsframleiðsla sundurliðuð eftir efnahagssviðum útgefanda fyrir tvö undanfarandi fjárhagsár. |
|  | **3.5.** | Almenn lýsing á stjórnkerfi útgefanda og ríkisstjórn, þ.m.t. ítarlegar upplýsingar um stjórnendur hjá útgefanda. |
|  | **4.** | **OPINBER FJÁRMÁL OG VIÐSKIPTI**  Upplýsingar um eftirfarandi að því er varðar tvö næstliðin fjárhagsár miðað við dagsetningu útgefandalýsingar:   1. Skatt- og fjárlagakerfi, 2. opinbera heildarskuld, þ.m.t. samantekt á skuldinni, skipulag bindistíma fyrir útistandandi skuld (einkum er tilgreind skuld þar sem binditíminn sem eftir er er styttri en eitt ár) og skrá yfir endurgreiðslu skuldar, hluta skuldarinnar, sem er tilgreind í innlendum gjaldmiðli útgefanda og erlendum gjaldmiðlum, 3. utanríkisverslun og greiðslujöfnuð, 4. gjaldeyrisforða, þ.m.t. mögulegar kvaðir sem fylgja slíkum gjaldeyrisforða í tengslum við framvirka samninga eða afleiður, 5. fjárhagsstöðu og fjármagnsúrræði, þ.m.t. seljanlegt tryggingarfé í innlendum gjaldmiðli, 6. tekjur og útgjaldatölur.   Lýsing á málsmeðferð við endurskoðun eða óháðri könnun á reikningum útgefanda. |
|  | **5.** | **MIKILVÆGAR BREYTINGAR** |
|  | **5.1.** | Ítarlegar upplýsingar um mikilvægar breytingar á upplýsingum, sem kveðið er á um í 4. lið, sem hafa átt sér stað frá lokum síðasta reikningsárs eða ef slíkar breytingar hafa ekki átt sér stað skal fylgja yfirlýsing þess efnis. |
|  | **6.** | **DÓMSMÁL OG GERÐARDÓMSMÁL**  Upplýsingar um stjórnsýslu-, dóms- eða gerðardómsmál (þ.m.t. þau mál sem eru til meðferðar eða yfirvofandi og útgefanda er kunnugt um) a.m.k. síðustu tólf mánaða sem kunna að hafa haft eða hafa að undanförnu haft veruleg áhrif á fjárhagsstöðu útgefanda eða ef slíkt er ekki fyrir hendi skal fylgja yfirlýsing þess efnis. |
|  | **6.2.** | Upplýsingar um friðhelgi sem útgefandi nýtur í dómsmálum. |
|  | **7.** | **SÉRFRÆÐIÁLIT OG HAGSMUNAYFIRLÝSINGAR**  Ef útgefandalýsing hefur að geyma greinargerð eða skýrslu frá sérfræðingi skal tilgreina nafn þessa einstaklings, heimilisfang vinnustaðar ásamt menntun hans og hæfi. Ef skýrslan er samin að beiðni útgefanda skal gefa yfirlýsingu um að slík yfirlýsing eða skýrsla fylgi, á hvaða formi og í hvaða samhengi hún er ásamt samþykki þess einstaklings sem hefur heimilað efni þessa hluta útgefanda­lýsingarinnar.  Útgefandi skal, að því marki sem honum er kunnugt um, láta í té upplýsingar um hvers kyns hagsmunaárekstra sem tengjast slíkum sérfræðingi og kunna að hafa áhrif á sjálfstæði hans við gerð skýrslunnar. |
|  | **8.** | **SKJÖL TIL SÝNIS**  Yfirlýsing þess efnis að á meðan útgefandalýsing er í gildi er heimilt, eftir atvikum, að skoða eftirfarandi skjöl (eða afrit þeirra):   1. Fjárhagsupplýsingar og skýrslur endurskoðanda vegna útgefanda fyrir síðastliðin tvö reikningsár og fjárhagsáætlun yfirstandandi reikningsárs, 2. allar skýrslur, bréf og önnur skjöl, mats- og greinargerðir samdar af sérfræðingum að beiðni útgefanda sem að öllu leyti eða að hluta til eru felldar inn í eða vísað til í útgefandalýsingu.   Veita skal upplýsingar um hvar unnt sé að skoða skjölin, sem eru til sýnis, á pappírsformi eða á rafrænu formi. |